Kommissionens forordning (EF) nr. 933/2000
af 4. maj 2000
om ændring af forordning (EØF) nr. 1318/93 om gennemførelsesbestemmelser til Rådets forordning (EØF) nr. 2067/92 om foranstaltningerne til forbrugsfremme og afsætning af kvalitetsoksekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2067/92 af 30. juni 1992 om foranstaltningerne til forbrugsfremme og afsætning af kvalitetsoksekød(1), særlig artikel 4, og
ud fra følgende betragtninger:
(1) Gennemførelsesbestemmelserne til nævnte forordning blev fastsat ved Kommissionens forordning (EØF) nr. 1318/93(2), senest ændret ved forordning (EF) nr. 2246/1999(3).
(2) I artikel 4 og 5 i forordning (EØF) nr. 1318/93 er der fastsat frister for indgivelse af ansøgninger om EF-finansiering til det ansvarlige organ i hver medlemsstat for videresendelse af ansøgningerne til Kommissionen og for Kommissionens beslutning om, hvilke ansøgninger der godkendes.
(3) Under hensyn til anvendelsesperioden for gældende kontrakter bør fristerne for indgivelse af ansøgninger til det ansvarlige organ, for videresendelse af ansøgningerne til Kommissionen og for Kommissionens beslutning udsættes.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I forordning (EØF) nr. 1318/93 foretages følgende ændringer:
1) Artikel 4, stk. 1, andet punktum, affattes således:"For året 2000 kan ansøgninger dog indgives indtil den 31. maj 2000."
2) I artikel 5, stk. 1, indsættes:"For de i 2000 indsendte ansøgninger videresender det dog disse med tilhørende begrundede udtalelser til Kommissionen inden den 31. juli 2000."
3) Artikel 5, stk. 2, første afsnit, sidste punktum, affattes således:"For 2000 træffer Kommissionen beslutning om, hvilke ansøgninger der godkendes, senest den 15. december 2000."
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. maj 2000.